*Λεόντειο Λύκειο Νέας Σμύρνης*

*Όμιλος Καινοτόμων Δράσεων*

*Παρασκευή, 15 Οκτωβρίου 2010*

Αγαπητοί γονείς / κηδεμόνες,

στο πλαίσιο της συμμετοχής του σχολείου μας στο Δίκτυο Σχολικής Καινοτομίας (ΔΣΚ) (<http://schoolnet.protovoulia.org>) αναπτύσσουμε δράσεις και πρωτοβουλίες που ευνοούν τη μαθησιακή διαδικασία και καθιστούν τη διδασκαλία, πιο βιωματική, πιο δημιουργική και εντέλει πιο αποτελεσματική και ευχάριστη. Αυτοί άλλωστε είναι και μερικοί από τους στόχους του «Ομίλου Καινοτόμων Δράσεων», στον οποίο επέλεξε να συμμετάσχει ενεργά και το παιδί σας.

To ΔΣΚ, στο οποίο συμμετέχουν φέτος 94 σχολεία και 560 εκπαιδευτικοί από όλη την Ελλάδα, πρόκειται σταδιακά να επεκταθεί σε όλα τα Δημοτικά και Γυμνάσια της χώρας μας. Για το σκοπό αυτό κρίνεται σκόπιμη η ενημέρωση του συνόλου των μελών της εκπαιδευτικής κοινότητας αλλά και της κοινής γνώμης σχετικά με τη σχολική καινοτομία. Η ανάδειξη ορθών και πρωτότυπων πρακτικών, όπως αυτών που εφαρμόζονται στο σχολείο μας, διευκολύνει την κατανόηση και τη διάδοση της καινοτομίας στο σχολικό περιβάλλον.

 Η δραστηριότητα που αναπτύσσουν οι εκπαιδευτικοί και οι μαθητές/ -τριες του σχολείου κατά τη συμμετοχή τους στο ΔΣΚ αποτυπώνεται περιγραφικά σε μία έκθεση, η οποία γίνεται καλύτερα κατανοητή, όταν συνοδεύεται από φωτογραφικό - οπτικοακουστικό υλικό που απεικονίζει τη συμμετοχή τους. Εξάλλου, και οι δραστηριότητες του Ομίλου απαιτούν τη χρήση αυτών των μέσων. Για το λόγο αυτό, **σας ζητούμε να εγκρίνετε τη χρήση oπτικοακουστικού υλικού** (στιγμιότυπα από την υλοποίηση καινοτόμων εκπαιδευτικών δραστηριοτήτων), **στα οποία ενδεχομένως να εμφανίζεται το παιδί σας**, συμπληρώνοντας το ειδικό έντυπο που συνοδεύει αυτή την επιστολή και να μεριμνήσετε για την παράδοσή του στον κ. Ζούρα Π. μέχρι την Παρασκευή 22 Οκτωβρίου 2010.

Είμαστε στη διάθεσή σας για οποιαδήποτε συμπληρωματική διευκρίνιση.

Οι υπεύθυνοι καθηγητές

του Ομίλου Καινοτόμων Δράσεων του Λ.Λ.Ν.Σ.

*Π. Ζούρας, Μ. Κοκκαλάκη, Ν. Κρούσος,*

*Στ. Μπρούστα, Δ. Γκαβέρας, Δ. Μπάρμπας*

**Δήλωση συγκατάθεσης γονέα/ κηδεμόνα**

Ο/Η υπογεγραμμένος/-η ...........................................................................................

(ονοματεπώνυμο γονέα/ κηδεμόνα) **εγκρίνω** τη δημοσίευση φωτογραφικού υλικού ή video στο οποίο εμφανίζεται το παιδί μου.....................................................................................(όνομα παιδιού), μαθητή/ τριας του Λεοντείου Λυκείου Νέας Σμύρνης, κατά τη συμμετοχή του/ της στον «Όμιλο Καινοτόμων Δράσεων» του Λ.Λ.Ν.Σ. και σε εκπαιδευτικές δραστη­ριότητες που υλοποιούνται στο πλαίσιο του Δικτύου Σχολικής Καινοτομίας. Αποδέχομαι ότι η δημοσίευση του υλικού γίνεται για λόγους ενημέρωσης της εκπαιδευτικής κοινότητας και της ευρύτερης κοινής γνώμης για τις εκπαιδευτικές δράσεις του Λ.Λ.Ν.Σ. και του Δικτύου Σχολικής Καινοτομίας και ότι η δημοσίευση του υλικού θα γίνει αποκλειστικά σε έγκριτα ηλεκτρονικά Mέσα.

........./........./2010

Υπογραφή γονέα/ κηδεμόνα